52. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 666 της 5/6 Νοεμ. 1963 (ΦΕΚ Α΄ 196) Περί τροποποιήσεως και συμπληρώσεως διατάξεών τινων των Νόμ. 4506/1930, 950/1942 και 994/1943. Έχοντες υπ’ όψει το άρθρ. 20 του Ν.Δ. 4242/1960 «περί τροποποιήσεως και συμπληρώσεως φορολογικών και άλλων τινών διατάξεων» και την υπ’ αριθ. 686/1963 γνωμάτευσιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Το υπό του άρθρ. 4 του Νόμ. 950/1942 «περί τροποποιήσεως και συμπληρώσεως του Νόμ. 4506/1930» προβλεπόμενον επίδομα καταβάλλεται και εις τους αναπήρους αξιωματικούς των πολεμικών καταστάσεων, τους υποστάντας συνεπεία πολεμικού τραύματος ή νόσου πολλαπλάς βλάβας εκ των οποίων ο βαθμός μειώσεως της προς εργασίαν ικανότητος αθροιστικώς λαμβανόμενος υπερβαίνει τον αριθ. 110. 2.Αι διατάξεις του άρθρ. 4 του Νόμ. 950/1942, ως αύται συμπληρούνται δια του παρόντος, έχουν εφαρμογήν και επί των διεπομένων υπό του Νόμ. 5202/1931 αξιωματικών, αρχισμηνιών και υπαξιωματικών της Β. Αεροπορίας των καταστάσεων πολεμικής διαθεσιμότητος και πολεμικής Αποστρατείας. Άρθρ.2.-Δια τους αναπήρους αξιωματικούς της πολεμικής διαθεσιμότητος, τους υποστάντας εκ τραυμάτων ή κακουχιών πολέμου συνεπεία των οποίων ετέθησαν εις την κατάστασιν ταύτην, παντελή απώλειαν της οράσεως αμφοτέρων των οφθαλμών (ανοφθαλμίαν) συνάμα δε και ακρωτηριασμόν αμφοτέρων των άνω άκρων, το υπό του άρθρ. 3 του Νόμ. 994/1943 «περί τροποποιήσεως και συμπληρώσεως του Νόμ. 4506/1930 κλπ.» ως τούτο ετροποποιήθη δια του Ν.Δ. 2524/1953 «περί καθορισμού επιδόματος τεχνιτών μελών κλπ.» προβλεπόμενον επίδομα, ορίζεται εις τα 80% του συνόλου Σελ. 100,02 Τεύχος      Σελ.       των αποδοχών των και το υπό του άρθρ. 4 του Νόμ. 950/1942 προβλεπόμενον επίδομα εις τα 150% του συνόλου των αποδοχών των. 